section_heading: Ambrus u Drugom svjetskom ratu
paragraph_text: Brigade su se prethodno okupile u prostoru oko Dobrave, Vrboveca, Kala, Dobrniča, te su se u noći s 15. na 16. ožujka prebacile preko rijeke Krke, u području zapadno od sela Zagradeca i sela Dvora, te napale iste noći. Brigade su brzo prodrle u uporišta i u borbama prsa u prsa, sabile belo gardiste u nekoliko zgrada. Talijani su im pritekli u pomoć te su pozvali zrakoplovstvo, topništvo, 1. bojnu te dijelove 2. legije Crnokošuljaša iz Zagradeca, Krške vasi i Videma, i 3. specijalnu bojnun Crnokošulja iz Ribnice.